Her blir IOC-medlem Hickey arrestert av brasiliansk politi
Det er en tydelig sjokkert Hickey som åpner døren da flere brasilianske politimenn banket på hotellrommet han befant seg på. Helt naken måtte han løpe inn for å finne seg noen klær før han ble ført bort. Jamil Chade, journalisten som avslørte arrestasjonen av IOC-styremedlemmet, sier at politiet fryktet at Hickey hadde flyktet ut bakdøren på hotellet. Det fremtredende IOC-medlemmer er nå siktet for svartebørssalg av billetter, ulovlig markedsføring og kartellvirksomhet. IOC-president Thomas Bach har ikke kommentert saken. – De gikk først til rommet hans, der hans kone lukket opp. Så lette de i frokostsalen og i treningsrommet og andre steder rundt på IOC-hotellet. Til slutt fant de ham på sønnens hotellrom. – Grunnen til at politiet var redd for at han hadde flyktet, var at Ray Whelan stakk ut bakdøren på hotellet da han skulle arresteres under fotball-VM i 2014. Chade er en kortklipt, bebrillet herre med masse energi. VG møter ham i bakkant av IOCs pressekonferanse der talsmannen Mark Adams uttalte at IOC ikke visste noe før politiet sto på hotell Windsor Marapendi grytidlig onsdag morgen. KOMMENTAR: Den grenseløse grådigheten. – Jeg fikk telefon fra en kilde og dro rett til hotellet. Da lette politiet fortsatt etter Hickey, forteller Chade. – De brakte ham først til sykehuset, så blir det avhør senere. – Kan han forlate Rio etter OL? – På grunn av hans alder kan det ende med at Hickey får husarrest inntil videre. Politiet har konfiskert passet hans, så han får nok ikke lov til å forlate Brasil. Dette tar normalt måneder. Politiet opplyste onsdag kveld norsk tid at Hickey er siktet for «svartebørssalg av billetter, kartellvirksomhet og ulovlig markedsføring». Strafferammen er på syv år om han skulle bli dømt. Les også: Blatter og Platini utestengt i åtte år. – Han er selvfølgelig uskyldig inntil det motsatte er bevist, understreker Chade. – Hvorfor gjør brasiliansk politi dette? – De vil prøve å avsløre et system for ulovlig billettsalg. Det holder ikke å ta småkarene som selger noen billetter. De ser på dette som et system, der minst 800 billetter har vært til salgs. De vet at sønnen til Hickey har jobbet for dette firmaet tidligere. Og hvis det er kriminelle grupper involvert, er det grupper som også driver med annen kriminell virksomhet. – Hvorfor bor sønnen til Hickey på IOC-hotellet? – Ingen aning! – Hva kommer IOC-president Thomas Bach til å gjøre nå? – Forsvinne et par dager ... Nei, jeg vet ikke! FIFA: Dette er skammens galleri IOC-talsmannen Mark Adams sa på en pressekonferanse VG var til stede på onsdag at Bach vil se an hvilken siktelse og hvilke beviser som vil bli lagt fram mot Hickey. Om bevisene, sier journalist Jamil Chade: – De hevder å ha bevis for at billettene som ble solgt, kom fra den irske olympiske komiteen, og der er Hickey ansvarlig. Derfor ønsker de å avhøre ham. Selvfølgelig er det bare mistanker foreløpig, men vi får se hva etterforskningen bringer. Hva visste han om billettene som ble solgt ulovlig? Er det et system, så lenge som det handler om ås mange billetter? Chade sier at brasiliansk politi også ønsker å markere seg i en vanskelig tid, der det nylig ble kjent at det var problemer med utbetaling av lønningene. – Hva betyr dette for omdømmet til IOC? – Det kan bety mye. Det handler for eksempel om hvordan de velger sine medlemmer. Vi skal også huske på at det ikke er et hvilket som helst av de 100 IOC-medlemmene som er arrestert. Det er et styremedlem og lederen for de europeiske OL-komiteene. Les også: FIFA-topp innrømmet bestikkelser før 1998-VM For den brasilianske journalisten handler denne saken også om alle de tomme setene på OL-arenaene i Rio. – Det er mange her som kunne ha tenkt seg å komme til Maracana eller basketballstadion og sett kamper. Hvorfor det er så mange tommer seter, klarer ikke arrangørene å gi oss noen fornuftig forklaring på.
Helt naken blir IOC-styremedlem Patrick Hickey (71) overrasket av brasiliansk politi, før han blir arrestert og ført bort.